
	1.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Anotācijas 1.3.sadaļā ir norādīts, ka Kadastra informācijas sistēmā ir reģistrējamas visas apvidū esošās būves. Vēršam uzmanību, ka atbilstoši 02.09.2014. Ministru kabineta noteikumu Nr.529 "Ēku būvnoteikumi" 7.3.4. un 7.3.5. apakšpunktam būvniecības ieceres dokumenti nav nepieciešami pirmās grupas ēkas vai tās daļas (izņemot kultūras pieminekļus – ēkas) būvdarbiem, tai skaitā mazēkas (transporta pieturu nojumes, citas iepriekš neklasificētas ēkas, tai skaitā palīgēkas) jaunai būvniecībai, novietošanai vai nojaukšanai ārpus pilsētas, izņemot būvniecību valsts aizsargājamo kultūras pieminekļu teritorijās, kā arī mazēkas (citas iepriekš neklasificētas ēkas, tai skaitā palīgēkas) jaunai būvniecībai, novietošanai vai nojaukšanai pilsētā uz tāda zemes gabala, kurā ir atļauta viena vai divu dzīvokļu dzīvojamās ēkas būvniecība, izņemot būvniecību valsts aizsargājamo kultūras pieminekļu teritorijās.
Ņemot vērā minēto, lūdzam izvērtēt nepieciešamību attiecīgi papildināt anotāciju, norādot būves, kurām nav nepieciešami  būvniecības ieceres dokumenti, un kuras var nereģistrēt Nekustamā īpašuma valsts kadastra informācijas sistēmā. 
Piedāvātā redakcija
-
	Māra Deņisova (VNI)

	2.
	Noteikumu konsolidētā versija
35.3.1. ēkai no kadastrālajā uzmērīšanā iegūtās vai no būvniecības informācijas sistēmā pieejamo ēkas fotoattēlu informācijas. Ja fotoattēli nav pieejami vai no tiem nav iespējams noteikt nolietojumu, reģistrē nolietojumu “V1”;
	Priekšlikums
Noteikumu projekts paredz noteikt, ka Būves reģistrācija Kadastra informācijas sistēmā ietver nolietojuma reģistrāciju ēkai no kadastrālajā uzmērīšanā iegūtās vai no būvniecības informācijas sistēmā pieejamo ēkas fotoattēlu informācijas. 
Savukārt, ja fotoattēli nav pieejami vai no tiem nav iespējams noteikt nolietojumu, reģistrē nolietojumu “V1”.
Vēršam uzmanību, ka atbilstoši mūsdienu tehnoloģiskajām iespējām, ēkas fotoattēlu informāciju ir iespējams iegūt arī no tālizpētes materiāliem, piemēram, Google Maps ielu attēliem un citiem variantiem.
Ņemot vērā minēto, lūdzam izvērtēt iespēju izmantot tālizpētes materiālus kā alternatīvu pierādījumu avotu, gadījumā, ja nav pieejami tradicionāli fotoattēli.


 
Piedāvātā redakcija

	Māra Deņisova (VNI)

	3.
	Noteikumu konsolidētā versija
86.22. ēkas nolietojuma aktualizāciju atbilstoši normatīvajiem aktiem būvju kadastrālās uzmērīšanas jomā no kadastrālajā uzmērīšanā iegūtās vai no būvniecības informācijas sistēmā pieejamo ēkas fotoattēlu informācijas. Ja fotoattēli nav pieejami vai no tiem nav iespējams noteikt nolietojumu, reģistrē nolietojumu “V2”, ja atbilstoši Kadastra informācijas sistēmas datiem ēka ir uzbūvēta pirms 15 vai vairāk gadiem. Ja ierosināta datu aktualizācija par telpu grupu no būvniecības informācijas sistēmā pieejamiem datiem, nolietojumu ēkai neaktualizē;
	Priekšlikums
MK noteikumu 86.22.punktā paredzēts noteikt, ka Kadastru datu aktualizācija Kadastra informācijas sistēmā ietver nolietojuma aktualizāciju atbilstoši normatīvajiem aktiem būvju kadastrālās uzmērīšanas jomā no kadastrālajā uzmērīšanā iegūtās vai no būvniecības informācijas sistēmā pieejamo ēkas fotoattēlu informācijas. Ja fotoattēli nav pieejami vai no tiem nav iespējams noteikt nolietojumu, reģistrē nolietojumu “V2”, ja atbilstoši Kadastra informācijas sistēmas datiem ēka ir uzbūvēta pirms 15 vai vairāk gadiem.
Vēršam uzmanību, ka atbilstoši mūsdienu tehnoloģiskajām iespējām, ēkas fotoattēlu informāciju ir iespējams iegūt arī no tālizpētes materiāliem, piemēram, Google Maps ielu attēliem un citiem variantiem.
Ņemot vērā minēto, lūdzam izvērtēt iespēju izmantot tālizpētes materiālus kā alternatīvu pierādījumu avotu, gadījumā, ja nav pieejami tradicionāli fotoattēli.

